30. januar 2020

**GC2/Vidi stiftende generalforsamling - Referat**

Mødet blev afholdt den 30. januar 2020. kl. 13-15.

# Dagsorden

1. Valg af dirigent
2. Valg af referent
3. Baggrund for initiativet om stiftelse af en forening
4. Godkendelse af vedtægter
5. Fastsættelse af kontingent for medlemmer
6. Valg af bestyrelse
7. Valg af revisor
8. Eventuelt

# Deltagere

* Allan Gyldendal Frederiksen, Syddjurs Kommune
* Allan Køtter, Region Hovedstaden
* Brian Hedevang, Odder Kommune
* Camilla Winther Christensen, Geo Fyn
* Hasse Hauch, Frederiksberg Kommune
* Jeppe Kjeldahl Malmros, Dragør Kommune
* Jesper Gaardboe Jensen, Geo Fyn
* Jørgen Hørslev Hansen, Faaborg-Midtfyn Kommune
* Kristoffer Stender Wiwe, Furesø Kommune
* Lars Dalgaard, Ballerup Kommune
* Lars Klindt Mogensen, Geopartner
* Martin Høgh, MapCentia
* Mikkel Kappel, COWI
* Niels Ole Præstbro, Middelfart Kommune
* Niels-Peter Jensen, I-GIS
* Ole Munch Johansen, Watson C
* Vibeke Brandhof, Middelfart Kommune
* Vibeke Nørby, Middelfart Kommune

## Ad. 1: Valg af dirigent

Jesper Gaardboe Jensen blev valgt som dirigent for generalforsamlingen.

## Ad. 2: Valg af referent

Jesper foreslog Allan Gyldendal Frederiksen som referent. Der var ikke andre forslag, hvorefter Allan var valgt.

## Ad. 3: Baggrund for initiativet om stiftelse af en forening

Jesper fortalte nu om styregruppens baggrund for initiativet om stiftelse af en forening.

Med en forening opnås der gode rammer for at understøtte bl.a. en højere grad af fællesfinansiering ifm. videreudviklingen, samt en løbende fællesfinansiering af vedligeholdelsen af den centrale kildekode, opgradering af involverede Open Source komponenter, samt dokumentationen.

Ligeledes giver en forening mulighed for at organisere og formalisere arbejdet med Open Source projektet GC2/Vidi, at have en bankkonto og at minimere det administrative arbejde i forhold til afholdelse af brugergruppemøder o.lign. fx lokaleleje og forplejning.

Styregruppen ønsker, at det skal være frivilligt, da øgede udgifter til GC2/Vidi kan afholde nye brugere for at afprøve GC2 / Vidi. Man kan altså deltage på brugergruppemøder o.lign. uanset om man betaler eller ej, men ikke på foreningens generalforsamlinger.

## Ad. 4: Godkendelse af vedtægter

Udkast til vedtægter blev nu fremlagt til drøftelse.

Der var enighed om følgende ændringer:

* §2 Der tilføjes en 5. bullet om "vedligeholdelse og" før videreudviklingen.
* §3 Der tilføjes et ”r” i enden af respekterer.
* §4 Det første afsnit tilføjes "videreudvikling af projektet ".
* §4 I sidste afsnit tilføjes ", og opkræves 30 dage efter generalforsamlingen.".

***Herefter blev vedtægterne godkendt og foreningen stiftet.***

I forbindelse med gennemgangen af vedtægterne blev drøftet om der skal udarbejdes en privatlivspolitik. Det blev besluttet, at bestyrelsen skal behandle dette på førstkommende bestyrelsesmøde.

## Ad. 5: Fastsættelse af kontingent for medlemmer

Kontingent for medlemskab blev nu drøftet, herunder bl.a.:

* Hvad er motivation for et medlemsbidrag?
* Diskussion om skelnen mellem vedligeholdelse og videreudvikling, herunder om hvordan det opfattes, hvis f.eks. der kommer nye browserversioner og der skal ændres ting som følge af det.

Kontingentets størrelse blev nu diskuteret. Der var enighed om, at et medlemskontingent i 2020 på 10.000 kr. er rimeligt.

Det er dog vigtigt, at bestyrelsen får lavet et notat om hvad kontingentet går til, som kan fremvises i medlemmernes bagland.

Efter en hurtig vurdering forventes det, at fordelingen af udgifterne forholdsvis bliver med 10% til arrangementer, 10 % til videreudvikling, 20 % til dokumentation og 60% til vedligeholdelse.

## Ad. 6: Valg af bestyrelse

Der var nu valg til bestyrelsen.

Medlemmerne i den eksisterende styregruppe stillede alle op og blev valgt.

Styregruppen er dermed nedlagt og vil blive erstattet af den nystiftede bestyrelse, som vil konstituere sig på første bestyrelsesmøde, herunder hvilke medlemmer der valgt for hhv. 1 år og 2 år jvf vedtægterne.

## Ad. 7: Valg af revisor

Claus Winther fra Ballerup Kommune blev valgt som revisor.

## Ad. 8: Eventuelt

Der var ikke noget til dette punkt.